Kostiantyna Malytska

Kostiantyna Ivanivna Malytska (; Kropyvnyk, 1872ko maiatzaren 30a – Lviv, 1947ko urtarrilaren 22a), Vira Lebedova eta Txaika Dnistrova () izengoitiez ere ezaguna, ukrainar irakasle, idazle eta aktibista izan zen.

 Bizitza 
Malytska gaur egungo Kalux raioneko Kropyvnyk herrian jaio zen 1872an. Irakasle moduan trebatu zen, 1892an graduatuz. Lehen hezkuntzan irakatsi zuen Halytxen, Luzhanyn eta Lviveko Xevtxenko nesken eskolan.

1912an, Emakumeen Batzordearen bilera bat antolatu zuen Lviven, saihestezina zela ikusten zuen gerrarako prestatzeko. Bilerako beste parte-hartzaile batzuk Olena Stepaniv (1892-1963), Maria Biletska (1864-1937) eta Olha Basarab (1889-1924) izan ziren. Sortu zuten Borroka Fundazio Nazionaletik bildutako dirua Ukrainako Sitx fusilariak finantzatzeko erabili zen eta Stepaniv izan zen unitate horretako lehen emakumezko ofiziala.

1938an, Poloniako Bigarren Errepublikak Ukrainako Emakumeen Batasuna legez kanpokoa zela adierazi zuen. Ondorioz, emakumeen beste erakunde bat sortu zen, Druzhyna Kniahyni Olhy (Ohla printzesaren lagunak), eta Marytska erakunde horretako buruzagietako bat bihurtu zen. Erakundea berriaren existentzia laburra izan zen, 1939an sobietarrek Galitzia okupatu zutenean desagertu baitzen.

1941eko udan, Ukrainako Emakumeen Zerbitzua elkartea sortu eta 1941eko irailera arte zuzendu zuen.

Malytskak haurrentzako antzezlanak eta abestiak idatzi zituen eta aldizkarietan kolaboratu zuen. 1899an, Mali druzi haurrentzako ipuinak argitaratu zituen. Hezkuntzari buruzko hainbat artikuluren egilea ere izan zen. Daniel Defoe, Selma Lagerlöf, Aleksandr Puxkin eta Mikhail Lermontoven idazlanak ukrainerara itzuli zituen. Lviven hil zen 1947an, 74 urte zituela.

 Erreferentziak 

 Kanpo estekak 

Kategoria:Austria-Hungariako Inperioko jendea
Kategoria:Ukrainako haur literaturako idazleak
Kategoria:Ukrainerazko idazleak
Kategoria:XIX. mendeko emakume idazleak
Kategoria:XX. mendeko emakume idazleak
Kategoria:Emakume irakasleak
Kategoria:Emakume aktibistak
Kategoria:Ukrainako itzultzaileak
Kategoria:Emakume itzultzaileak
Kategoria:Lviven hildakoak